《赋括苍郡斋》
宋代·姜特立

括苍云水窟，刺史神仙宅。
窈窕九折通，仿佛三山隔。
千峰郁崔九，一派绕清激。
境净不可唾，崖倾谁敢迫。
崇桃炫春红，积李缟夜白。
樵唱处往来，渔舠时出没。
閒招鸾凤侣，间访烟霞客。
替玉肌花貌，有水光山色。
使君玩世士，爱奇忘寝食。
不忧橐无金，自喜足有力。
欲具航海舟，从公登山屐。
早晚归去来，飘然谢朝帻。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。